E paar Johr speerer  ich war schunn lang vun dehääm fortgezoche, häwwich in de Zeidung em Balzer sei Doures-A(n)zeich gelese.  Ich häwwem e paar Bliemlich kääft unn bänn annegfahre. Veel Leit sinn nit kumme, unn hinnenooch in de Kerch waren's noch wennicher. Awwer de Parre horrem e  schäjinie Prerricht mit ämme Text aus em Matthäus-Evangelium ghalde: Selig sind die Friedfertigen; denn sie werden Gottes Kinder heißen.  Do esch mer wirrer em Balzer sei Nachtgebet eig'falle:  Do licht de Borsch!  Do hoscht de Borsch  Du wääscht, was de Borsch fer en Borsch esch!  Ge Naacht, liewer Herrgott!  Besser hot 's ach de Parre nit saache kinne.